André Hunebelle

André Hunebelle (* 1. september 1896, Meudon, Francúzsko – † 27. november 1985, Nice, Francúzsko) bol francúzsky filmový režisér, scenárista a producent. Preslávil sa najmä réžiou trilógie o Fantomasovi, alebo legendárnymi mušketierovkami s Jeanom Maraisom.

Životopis 
Po príprave na polytechniku v ​​Ecole sa radšej obrátil (na radu svojho otca, inžiniera) k umeniu a stal sa uznávaným majstrom sklárstva.

André Hunebelle ktorý sa zaujímal o kinematografiu, založil vlastnú produkčnú spoločnosť a produkoval šesť komédií v rýchlom slede za sebou. V roku 1948 sa staj aj režisérom, inscenoval radostnú satiru divadelnej hry Métier de fou. Nasledovali ďalšie ľahké komédie ako napr.: Millionnaires d'un jour (1949), Missions à Tanger (1949), Méfiez-vous des blondes (1950) a Massacres en dentelle (1951).

„Vždy som prisahal v to, že budem zábavným filmárom, ktorý túži nakrúcať filmy, ktorým rozumie široká verejnosť ale aj tí ktorí chcú byť intelektuálni“ vysvetľuje režisér. Svojimi senzačnými filmami spopulárnil vo Francúzsku žáner mušketierovky a tiež naštartoval kariéru Jeana Maraisa. Využitím fondu francúzskej melodrámy nájde prostriedky k tomu aby mohol voľne adaptovať román Traja mušketieri od spisovateľa Alexandra Dumasa. V roku 1953 sa mu podarí dotočiť film o troch mušketieroch a neskôr sfilmuje aj komédiu Kapitán (1960) s Bourvilom a Jeanom Maraisom v hlavnej úlohe. Tiež natočil úspešný film Hrbáč (1959) od spisovateľa Paula Févala. Neskôr uviedol do kín ďalší populárny film Tajomstvá Paríža (1962) napísaný Eugènom Suenom. 

V druhej polovici dvadsiateho storočia sa snažil konkurovať prvému Jamesovi Bondovi v päťdielnej sérii o agentovi OSS 117. Hunebelle tak realizuje jeden zo svojich snov, „robiť americké filmy vo francúzskom štýle“. André Hunebelle sa zameriava na ďalšieho hrdinu francúzskej literatúry postavu Fantomasa, ktorého stvorili spisovatelia Pierre Souvestre a Marcel Allain. V polovici šesťdesiatych rokov režíroval trojdielnu sériu Fantomas (1964), Fantomas sa hnevá (1965) a Fantomas kontra Scotland Yard (1967), a tak umožnil spojiť Louisa de Funèsa a Jeana Maraisa v príslušných úlohách komisára Juvea a novinára Fandora. Všetky diely trilógie o Fantomasovi boli obrovským úspechom najmä pre akčnosť Maraisa a komickosť de Funèsa.

Pre televíziu nakrútil André Hunebelle mnoho televíznych filmov vrátane Josepha Basalma (1972), prvé vystúpenie jeho priateľa Jeana Maraisa v televízii. Aby uspokojil filmový priemysel, pokúsil sa natočiť dvojdielnu historickú komédiu Štyria sluhovia a štyria mušketieri, v hlavnej úlohe s populárnou skupinou Les Charlots. Vo veku osemdesiatdva rokov nakrútil svoj posledný film Ça fait tilt (1978). V osemdesiatych rokoch sa viac venoval televízii a divadlu.

V novembri 1985 zomiera prirodzenou smrťou vo veku osemdesiatich deviatich rokov v svojom dome v Nice.

Filmografia

Režisér 

 1952: Pan Taxi (Monsieur Taxi) – v hlavnej úlohe Michel Simon, Jeanne Fusier-Gir a Louis de Funès
 1953: Traja mušketieri (Les Trois Mousquetaires) – v hlavnej úlohe Georges Marchal, Jean Martinelli, Yvonne Sanson, Gino Cervi a Bourvil
 1954: (Cadet Rousselle) – v hlavnej úlohe François Périer, Dany Robin a Bourvil
 1958: Taxi, maringotka a korida (Taxi, Roulotte et Corrida) – v hlavnej úlohe Louis de Funès
 1959: Hrbáč (Le Bossu) – v hlavnej úlohe Jean Marais a Bourvil
 1960: Kapitán (Le Capitan) – v hlavnej úlohe Jean Marais a Bourvil
 1961: V službách kráľa (Le Miracle des loups) – v hlavnej úlohe Jean Marais a Rosanna Schiaffino
 1962: Tajnosti Paríža (Les Mystères de Paris) – v hlavnej úlohe Jean Marais
 1963: Tajný agent sa hnevá (OSS 117 se déchaîne) – v hlavnej úlohe Kerwin Mathews, Nadia Sanders, Irina Demick a Daniel Emilfork
 1964: Tajný agent v Bangkoku (Banco à Bangkok pour OSS 117) – v hlavnej úlohe Kerwin Mathews, Pier Angeli, Robert Hossein a Dominique Wilms
 1964: Fantomas (Fantômas) – v hlavnej úlohe Jean Marais, Louis de Funès a Mylène Demongeot
 1965: Tajný agent v Riu (Furia à Bahia pour OSS 117) – v hlavnej úlohe Frederick Stafford, Mylène Demongeot a Raymond Pellegrin
 1965: Fantomas sa hnevá (Fantômas se déchaîne) – v hlavnej úlohe Jean Marais, Louis de Funès a Mylène Demongeot
 1967: Fantomas kontra Scotland Yard (Fantômas contre Scotland Yard) – v hlavnej úlohe Jean Marais, Louis de Funès a Mylène Demongeot
 1968: Tajný agent na Blízkom východe (Pas de roses pour OSS 117), spolurežisér Jean-Pierre Desagnat – v hlavnej úlohe John Gavin, Curd Jürgens, Margaret Lee, Robert Hossein a Luciana Paluzzi
 1968: Fantomas v Moskve (Fantômas à Moscou) – v hlavnej úlohe Jean Marais, Louis de Funès a Mylène Demongeot (nezrealizovaný projekt)
 1968: V znamení Monte Christa (Sous le signe de Monte-Cristo) – v hlavnej úlohe Pierre Brasseur, Claude Jade, Anny Duperey a Raymond Pellegrin
 1973: Jozef Balsamo (Joseph Balsamo) – v hlavnej úlohe Jean Marais
 1974: Štyria sluhovia a štyria mušketieri (Les Quatre Charlots mousquetaires) – v hlavnej úlohe skupina Les Charlots
 1974: Štyria sluhovia a štyria mušketieri 2.: Len počkaj kardinál ! (Les Charlots en folie : À nous quatre Cardinal !) – v hlavnej úlohe skupina Les Charlots

Scenárista 

 1958: Taxi, maringotka a korida (Taxi, Roulotte et Corrida) – v hlavnej úlohe Louis de Funès
 1959: Hrbáč (Le Bossu) – v hlavnej úlohe Jean Marais a Bourvil
 1960: Kapitán (Le Capitan) – v hlavnej úlohe Jean Marais a Bourvil
 1961: V službách kráľa (Le Miracle des loups) – v hlavnej úlohe Jean Marais
 1963: Tajný agent sa hnevá (OSS 117 se déchaîne) – v hlavnej úlohe Kerwin Mathews, Nadia Sanders, Irina Demick a Daniel Emilfork
 1964: Tajný agent v Bangkoku (Banco à Bangkok pour OSS 117) – v hlavnej úlohe Kerwin Mathews, Pier Angeli, Robert Hossein a Dominique Wilms
 1965: Tajný agent v Riu (Furia à Bahia pour OSS 117) – v hlavnej úlohe Frederick Stafford, Mylène Demongeot a Raymond Pellegrin
 1968: V znamení Monte Christa (Sous le signe de Monte-Cristo) – v hlavnej úlohe Pierre Brasseur, Claude Jade, Anny Duperey a Raymond Pellegrin

Producent 

 1952: Pan Taxi (Monsieur Taxi) – v hlavnej úlohe Michel Simon, Jeanne Fusier-Gir a Louis de Funès
 1953: Traja mušketieri (Les Trois Mousquetaires) – v hlavnej úlohe Georges Marchal, Jean Martinelli, Yvonne Sanson, Gino Cervi a Bourvil
 1958: Taxi, maringotka a korida (Taxi, Roulotte et Corrida) – v hlavnej úlohe Louis de Funès
 1966: Tajný agent v Tokiu (Atout cœur à Tokyo pour OSS 117), réžia Michel Boisrond – v hlavnej úlohe Frederick Stafford, Marina Vlady a Henri Serre
 1967: Pépé a Claude (Le Vieil Homme et l'Enfant), réžia Claude Berri – v hlavnej úlohe Michel Simon, Alain Cohen, Charles Denner, Roger Carel, Paul Préboist a Luce Fabiole
 1967: (Estouffade à la Caraïbe), réžia Jacques Besnard – v hlavnej úlohe Frederick Stafford, Jean Seberg, Serge Gainsbourg, María-Rosa Rodriguez a Mario Pisu
 1968: Tajný agent na Blízkom východe (Pas de roses pour OSS 117), spolurežisér Jean-Pierre Desagnat – v hlavnej úlohe John Gavin, Curd Jürgens, Margaret Lee, Robert Hossein a Luciana Paluzzi
 1968: V znamení Monte Christa (Sous le signe de Monte-Cristo) – v hlavnej úlohe Pierre Brasseur, Claude Jade, Anny Duperey a Raymond Pellegrin

Referencie

Iné projekty

Externé odkazy 
 
 
 André Hunebelle v Ciné-Ressources – Fiches personnalités (po francúzsky)

Francúzski režiséri
Francúzski filmoví režiséri
Francúzski scenáristi
Francúzski filmoví scenáristi‎
Francúzski filmoví producenti
Francúzske osobnosti
Francúzske osobnosti filmu
Osobnosti z Nice